คำตอบ : ในการจัดซื้อหมวดค่าตอบแทนใช้สอยวัสดุ กรณีวงเงินเกิน 100,000 บาท โดยค่าพัสดุทุกประเภทและรายการตามตารางที่ 1 ต้องทำรายงานผลจัดซื้อจัดจ้างตามแบบ พ.7 หรือ แบบ พ.7-1 ตามที่ได้รับมอบอำนาจ         สำหรับรายการที่ 13 ของตารางที่ 1 “ค่าวัสดุที่ใช้เพื่ออำนวยความสะดวกแก่ผู้มาปฏิบัติงาน” เป็นรายการตามหนังสือเวียนแจ้งของกรมบัญชีกลาง ด่วนที่สุด ที่ กค0406.2/ว322 ลงวันที่ 8 กันยายน 2553 เรื่อง ระเบียบกระทรวงการคลังว่าด้วยการเบิกค่าใช้จ่ายในการบริหารงานของส่วนราชการ พ.ศ. 2553 ที่กำหนดขึ้นตามระเบียบกระทรวงการคลังว่าด้วยการเบิกจ่าย ซึ่งเป็นการปรับปรุงหลักเกณฑ์การเบิกจ่ายค่าใช้จ่ายในการบริหารงานของส่วนราชการ ในหมวดที่ 3 ค่าวัสดุ ให้เบิกจ่ายค่าวัสดุตามหลักการจำแนกประเภทรายจ่ายตามงบประมาณของสำนักงบประมาณ เว้นแต่ รายการต่อไปนี้ ให้เบิกจ่ายตามหลักเกณฑ์ที่กระทรวงการคลังกำหนดหรือได้รับอนุมัติจากกระทรวงการคลัง ค่าเครื่องแบบ เครื่องแต่งกายที่จัดให้เจ้าหน้าที่ไว้ใช้ในการปฏิบัติตามหน้าที่ ค่าเครื่องแบบยามรักษาการณ์ ค่าวัสดุที่ใช้เพื่ออำนวยความสะดวกแก่ผู้มาปฏิบัติงาน         สำหรับ (3) เป็นรายการที่ตรงกับรายการที่ 13 ของตารางที่ 1 ตามหนังสือเวียนด่วนที่สุด ที่กค (กวจ) 0405.2/ว 119 ลงวันที่ 7 มีนาคม 2561 มหาวิทยาลัยไม่ได้ใช้ระเบียบกระทรวงการคลังว่าด้วยการเบิกจ่ายดังกล่าว